Capella แบรนด์โรงแรมหรูที่จัดประชุมทรัมป์-คิมจองอึน เตรียมเปิดตัวบนถนนเจริญกรุง
เมืองแห่งการท่องเที่ยวอย่างกรุงเทพฯ ยังคงมีแบรนด์โรงแรมตบเท้าเข้ามาเปิดตัวอย่างคึกคักไม่หยุดตลอดหลายปีที่ผ่านมา และล่าสุดแบรนด์โรงแรมหรูจากสิงคโปร์ที่เป็นที่จัดประชุมสุดยอดผู้นำระหว่างโดนัลด์ ทรัมป์ และคิมจองอึนเป็นครั้งแรกก็เลาะมาเปิดตัวในเมืองไทยแล้ว ภายใต้ชื่อ คาเพลล่า กรุงเทพฯ (Capella Bangkok) โรงแรมหรูดังกล่าวเป็นโรงแรมที่ให้บริการห้องพักในรูปแบบวิลล่าและห้องสวีท รวมทั้งหมด 101 ห้อง โดยสามารถมองเห็นวิวเจ้าพระยาได้อย่างชัดเจน ภายในตกแต่งตามปรัชญา Pied à terre โดยสื่อถึงย่านที่สวยงามและเป็นส่วนตัว และการออกแบบได้แรงบันดาลใจมาจากสายน้ำและวิถีชีวิตริมน้ำเจ้าพระยาของกรุงเทพฯ รวมถึงความสร้างสรรค์ในแบบของย่านเจริญกรุงที่กำลังเติบโตอย่างมากมีการประกาศอีกว่าภายในยังมีร้านอาหารซิกเนเจอร์ฝีมือเชฟเมาโร โคลาเกรโค (Mauro Colagreco) เชฟชาวอาร์เจนตินาเจ้าของ 2 ดาวมิชลิน รวมถึงมีเลานจ์ขนมหวานและเมนูค็อกเทลสร้างสรรค์ที่ได้มิกโซโลจิสต์มือดีระดับรางวัลจากค็อกเทลบาร์ชื่อดังในสิงคโปร์มาเป็นผู้สร้างสรรค์ค็อกเทลที่บาร์ ที่เผยวิวไฟระยิบระยับบนผิวน้ำเจ้าพระยา ทั้งยังมี Auriga Wellness สปาที่คว้ารางวัลชนะเลิศระดับโลกด้วยการผสานศาสตร์แห่งการผ่อนคลายเข้ากับทรีตเมนต์ออร์แกนิกจากทั่วโลกมาอยู่ที่นี่ด้วยเช่นกันโรงแรมแห่งนี้ยังเด่นที่การใช้เทคโนโลยีบริการออกแบบการท่องเที่ยวแบบเทเลอร์เมดผ่าน Capella Personal Assistant พาไปสัมผัสวิถีเจ้าพระยาแบบเจริญกรุง ทั้งชมศิลปะที่แกลเลอรี จิบค็อกเทลที่บาร์จิ๋วในอาคารเก่าริมน้ำ ชิมอาหารริมทางขึ้นชื่อของชาวกรุง เป็นต้นโรงแรมคาเพลล่า กรุงเทพฯ นั้นตั้งอยู่ริมแม่น้ำเจ้าพระยา บนถนนเจริญกรุง และวางแผนเปิดตัวกลางปี 2562 นี้อ่านเรื่อง เปิดบ้าน Capella Singapore สถานที่ประชุมครั้งประวัติศาสตร์ ระหว่างทรัมป์และคิมจองอึน ได้ที่นี่ภาพ: พิสูจน์อักษร: 
โรงแรมคาเพลล่า กรุงเทพฯ (Capella Bangkok) ใช้เทคโนโลยีบริการออกแบบการท่องเที่ยวแบบเทเลอร์เมดผ่าน Capella Personal Assistant พาไปสัมผัสวิถีเจ้าพระยาแบบเจริญกรุง ทั้งชมศิลปะที่แกลเลอรี จิบค็อกเทลที่บาร์จิ๋วในอาคารเก่าริมน้ำ ชิมอาหารริมทางขึ้นชื่อของชาวกรุง โรงแรมตั้งอยู่ริมแม่น้ำเจ้าพระยา บนถนนเจริญกรุง และวางแผนเปิดตัวกลางปี 2562 นี้